Úradný vestník L 262 , 01/11/1995 S. 0025 - 0026



Nariadenie Komisie (ES) č. 2564/95 z 27. októbra 1995 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 1739/95 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu zmieneného nariadenia, je potrebné prijať opatrenia týkajúce sa zatrieďovania tovaru uvedeného v prílohe tohto nariadenia; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa taktiež uplatnia na každú nomenklatúru, ktorá sa úplne alebo čiastočne zakladá na kombinovanej nomenklatúre alebo ktorá do nej pridáva dodatočné podrozdelenie a ktorá je zavedená zvláštnymi ustanoveniami spoločenstva, s cieľom uplatnenia colných a ostatných opatrení na obchod s tovarom; keďže podľa zmienených pravidiel sa musí tovar opísaný v stĺpci 1 tabuľky uvedenej v prílohe tohto nariadenia zaradiť pod príslušný číselný znak uvedený v stĺpci 2 z dôvodov vysvetlených v stĺpci 3; keďže bolo prijaté, že záväzné colné informácie, ktoré sú vydané colnými orgánmi členských štátov v súvislosti so zaradením tovaru v kombinovanej nomenklatúre a ktoré nie sú v súlade s právami zavedenými týmto nariadením, môže držiteľ aj naďalej používať po dobu troch mesiacov podľa ustanovení článku 12 (6) nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva [3]; keďže opatrenia ustanovené v tomto nariadení sú v súlade so stanoviskom Sekcie colnej a štatistickej nomenklatúry Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 tabuľky uvedenej v prílohe sa teraz v rámci kombinovanej nomenklatúry zaradí pod príslušný číselný znak uvedený v stĺpci 2 zmienenej tabuľky. Článok 2 Zaradenie výrobku č. 2 v tabuľke uvedenej v prílohe nemá žiadny vplyv na uplatnenie nariadenia Rady (ES) č. 1556/95 [4]. Článok 3 Záväzné colné informácie vydané colnými orgánmi členských štátov, ktoré nie sú v súlade s právami zavedenými týmto nariadením, sa podľa ustanovení článku 12 (6) nariadenia (EHS) č. 2913/92 môžu aj naďalej používať po dobu troch mesiacov. Článok 4 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. októbra 1995 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 167, 18.7.1995, s. 7. [3] Ú. v. ES L 302, 19.10.1992, s. 1. [4] Ú. v. ES L 152, 1.7.1995, s. 1. -------------------------------------------------- PRÍLOHA Opis tovaru | Zaradenie číselný znak | Dôvod | (1) | (2) | (3) | 1.Čítač mikroprocesorových (čipových) kariet v plastovom alebo kovovom kryte so štrbinou pre vloženie čipovej karty, obrazovkou z tekutých kryštálov a s klávesnicou pozostávajúcou z 10 číselných kláves, jedného klávesu na potvrdzovanie správnosti a jedného opravného klávesuPrístroj je možné držať v ruke, položiť na lavicu, stôl alebo pult alebo pripevniť na stenu atď. Môže sa použiť samostatne alebo ako časť periférnej jednotky pre spracovanie údajov v bankovníctve, obchode alebo medicíne, pri kontrole vjazdu vozidiel, pri riadení pracovného času atď., alebo bez toho, aby bol napojený na zariadenie na spracovanie údajov | 84719980 | Zaradenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry a znenia číselných znakov 8471, 847199 a 84719980 | 2.CD-ROM mechanika umožňujúca snímanie kompaktných diskov reprodukujúca zvuk, texty a obrázky, bez vlastného krytu pre vloženie do základnej jednotky počítača s konektorom pre slúchadlá a tlačidlom na ovládanie hlasitostiTáto CD-ROM mechanika umožňuje počítaču snímať v multimediálnom prostredí kompaktné disky (pre reprodukciu textov, obrázkov a zvukov), kompaktné disky pre reprodukciu zvuku a kompaktné disky pre reprodukcii fotografií | 85219000 | Zaradenie je určené podľa Všeobecných pravidiel 1 a 6 pre interpretáciu kombinovanej nomenklatúry, poznámky 5 (B) kapitoly 84 a znenia číselných znakov 8521 a 85219000 | 3.Systém pre reprodukciu zvuku a obrázkov na počítači (multimédia) prezentovaný ako zostava pre maloobchodný predaj a majúci tieto súčasti:mechanika umožňujúca snímanie kompaktných diskov s konektorom pre slúchadlá a tlačidlom na ovládanie hlasitosti, zvuková karta a zvukový napájací kábel, ktorý môže byť zapojený do mechaniky na snímanie kompaktných diskov a zvukovej karty a | 85219000 | Zaradenie je určené podľa Všeobecných pravidiel 1 a 6 pre interpretáciu kombinovanej nomenklatúry, poznámky 5 b) kapitoly 84, poznámky 84 kapitoly 85 a znenia číselných znakov 8521, 85219000, 8524, 852490 a 85249091. Čítač kompaktných diskov tvorí hlavú časť zostavy. V súlade s poznámkou 6 kapitoly 85 sa disketa zaraďuje osobitne | pracovná disketa | 85249091 | 4.Tunerová (ladiaca) karta pre vloženie do počítača (zariadenie na automatické spracovanie údajov) na umožnenie príjmu televízneho vysielaniaTáto elektronická karta pozostáva z dosky plošných spojov osadená rôznymi integrovanými obvodmi a ďalšími elektronickými súčasťami. Spolu s príslušným softvérom a anténou táto doska plošných spojov umožňuje zariadeniu na automatické spracovanie údajov vykonávať automatické vyhľadávanie kanálov, prijímať programy a nahrávať vysielaný obraz | 85281091 | Zaradenie je určené podľa Všeobecných pravidiel 1 a 6 pre interpretáciu kombinovanej nomenklatúry, poznámky 5 (B) kapitoly 84 a podľa znenia číselných znakov 8528, 852810 a 85281091 | --------------------------------------------------